EY:n perustamissopimuksen 251 artiklan 2 kohdan kolmannen alakohdan c alakohdan mukainen Komission lausunto Euroopan parlamentin tarkistuksista neuvoston yhteiseen kantaan, joka koskee seuraavaa ehdotusta: Euroopan Parlamentin ja Neuvoston asetus muuntogeenisten organismien jäljitettävyydestä ja merkitsemisestä ja muuntogeenisistä organismeista valmistettujen elintarvikkeiden ja rehujen jäljitettävyydestä sekä Direktiivin 2001/18/EY muuttamisesta komission ehdotusta muuttava EY: n perustamissopimuksen 250 (2) artiklan nojalla /* KOM/2003/0461 lopull. - COD 2001/0180 */





EY:n perustamissopimuksen 251 artiklan 2 kohdan kolmannen alakohdan c alakohdan mukainen KOMISSION LAUSUNTO Euroopan parlamentin tarkistuksista neuvoston yhteiseen kantaan, joka koskee seuraavaa ehdotusta: EUROOPAN PARLAMENTIN JA NEUVOSTON ASETUS MUUNTOGEENISTEN ORGANISMIEN JÄLJITETTÄVYYDESTÄ JA MERKITSEMISESTÄ JA MUUNTOGEENISISTÄ ORGANISMEISTA VALMISTETTUJEN ELINTARVIKKEIDEN JA REHUJEN JÄLJITETTÄVYYDESTÄ SEKÄ DIREKTIIVIN 2001/18/EY MUUTTAMISESTA KOMISSION EHDOTUSTA MUUTTAVA EY: n perustamissopimuksen 250 (2) artiklan nojalla 2001/0180 (COD) EY:n perustamissopimuksen 251 artiklan 2 kohdan kolmannen alakohdan c alakohdan mukainen KOMISSION LAUSUNTO Euroopan parlamentin tarkistuksista neuvoston yhteiseen kantaan, joka koskee seuraavaa ehdotusta: EUROOPAN PARLAMENTIN JA NEUVOSTON ASETUS MUUNTOGEENISTEN ORGANISMIEN JÄLJITETTÄVYYDESTÄ JA MERKITSEMISESTÄ JA MUUNTOGEENISISTÄ ORGANISMEISTA VALMISTETTUJEN ELINTARVIKKEIDEN JA REHUJEN JÄLJITETTÄVYYDESTÄ SEKÄ DIREKTIIVIN 2001/18/EY MUUTTAMISESTA 1. Tausta Komissio toimitti kyseisen asetusehdotuksen EY:n perustamissopimuksen 175 artiklan 1 kohdan nojalla Euroopan parlamentille ja neuvostolle 17. elokuuta 2001. Euroopan talous- ja sosiaalikomitea antoi lausuntonsa 21. maaliskuuta 2002. Alueiden komitea antoi lausuntonsa 16. toukokuuta 2002. Euroopan parlamentti antoi lausuntonsa ensimmäisessä käsittelyssä 3. heinäkuuta 2002. Komissio hyväksyi osan parlamentin tarkistuksista. Se antoi hyväksymänsä tarkistukset sisältävän muutetun ehdotuksen neuvostolle 13. syyskuuta 2002. Neuvosto vahvisti yhteisen kantansa määräenemmistöllä 17. maaliskuuta 2003. Euroopan parlamentti ehdotti yhteiseen kantaan kahdeksaa tarkistusta toisessa käsittelyssä 2. heinäkuuta 2003. Tässä asiakirjassa esitetään EY:n perustamissopimuksen 251 artiklan 2 kohdan kolmannen alakohdan c alakohdan mukaisesti komission kanta Euroopan parlamentin ehdottamiin tarkistuksiin. 2. Komission ehdotuksen tarkoitus Ehdotuksessa asetetaan seuraavat vaatimukset, joilla pyritään varmistamaan, että yhteisössä sovelletaan yhdenmukaista säännöstöä muuntogeenisten organismien jäljitettävyyteen ja merkitsemiseen sekä muuntogeenisistä organismeista valmistettujen elintarvikkeiden ja rehujen jäljitettävyyteen kaikissa markkinoille saattamisen vaiheissa: - Toimijoilla on oltava käytössään järjestelmät ja menettelyt, joiden avulla voidaan selvittää, kenen käyttöön tuotteet saatetaan ja keneltä ne saadaan käyttöön. - Toimijoiden on toimitettava tietyt tuotetta koskeva tunnistetiedot: tiedot sen sisältämistä GMO:ista (yksilölliset tunnisteet) sekä siitä, onko tuote valmistettu GMO:ista. - Toimijoiden on säilytettävä määritetyt tiedot 5 vuoden ajan ja annettava ne pyynnöstä toimivaltaisten viranomaisten käyttöön. Tämän järjestelmän tavoitteena on helpottaa tuotteiden tarkkaa merkitsemistä, ympäristövaikutusten seurantaa sekä tuotteiden poistamista markkinoilta. 3. Komission kanta Euroopan parlamentin ehdottamiin tarkistuksiin 3.1. Tiivistelmä komission kannasta Parlamentti hyväksyi kuusi tarkistusta (kokonaan tai osittain), ja komissio hyväksyy ne kokonaan. Se katsoo, että tarkistukset selventävät sen ehdotusta muuttamatta kuitenkaan sen sisältöä. 3.2. Parlamentin toisessa käsittelyssä ehdottamat tarkistukset 3.2.1. Tarkistuksessa 3 johdanto-osaan lisätään uusi kappale, joka koskee komission raportointivelvollisuutta. Tarkistuksessa viitataan komission velvollisuuteen antaa neuvostolle ja Euroopan parlamentille kertomus asetuksen täytäntöönpanosta kahden vuoden kuluttua sen voimaantulosta (12 artikla). 3.2.2. Tarkistuksessa 4 johdanto-osaan lisätään uusi kappale, joka koskee kuluttajien valinnanvapauden tarvetta. Tämän tarkistus sisältyy jo osittain yhteisen kannan johdanto-osan 4 kappaleeseen, mutta Euroopan parlamentti vaati, että kuluttajien valinnanvapauteen viitattaisiin nimenomaisesti erityisessä johdanto-osan kappaleessa. 3.2.3. Tarkistusten 8 ja 13 (ensimmäisten osien) mukaan toimijoilla on oltava käytössään standardoituja menettelyjä, joiden avulla voidaan säilyttää jäljittämistiedot GMO:ita sisältävistä tuotteista (4 artiklan 4 kohta) sekä GMO:ista valmistetuista tuotteista (5 artiklan 2 kohta). Koska toimijoiden on (neuvoston yhteisen kannan mukaan) toimitettava tällaiset tiedot kirjallisesti toisillensa, on loogista, että kyseiset asiakirjat on säilytettävä siten, että niiden alkuperä voidaan varmistaa. Tähän tarkoitukseen käytettäviä standardoituja menettelyjä voidaan käsitellä tarkemmin 9 artiklan 2 kohdan mukaan laadittavissa ohjeissa. 3.2.4. Tarkistuksessa 17 (toinen osa) edellytetään, että näytteenotosta ja testauksesta laadittavat ohjeet julkaistaan. Tämä tarkistus ei kaipaa kommentteja. 3.2.5. Tarkistuksessa 18 ehdotukseen lisätään uusi, keskusrekisteriä koskeva 9 artiklan 2 a kohta. Keskusrekistereiden käyttöönottoa edellytetään myös direktiivissä 2001/18/EY ja muuntogeenisiä elintarvikkeita ja rehuja koskevassa ehdotuksessa. Tarkoitus on, että nämä rekisterit sisältävät samankaltaisia tai samoja tietoja ja että ne ovat läheisessä yhteydessä toisiinsa. 4. Päätelmä Komissio muuttaa ehdotustaan edellä esitetyllä tavalla EY:n perustamissopimuksen 250 artiklan 2 kohdan mukaisesti.